Hugh Laurie a zo ganet ha bet savet en Oxford. Bet e voe e Dragon School a-raok mont da skolaj Eton ha da Selwyn College e Cambridge, el lech men doe studiet an arkeologiezh hag an antropologiezh. E dad Ran Laurie en doa tapet ur vedalenn aour er choarioù olimpek hañv e Londrez e roeñviñ e 1948. Hugh a roeñvas ivez e-pad e studioù, peogwir e tapas perzh e redadeg hollvrudet Oxford-Cambridge (Cambridge a gollas ar bloavezh-se evit ur metrad hanter !). E-pad e vloavezh kentañ skol-veur e reas anaoudegezh gant an aktourez saoz Emma Thompson. Degemeret e voe goude e Cambridge Footlights, un taol-lañs alies evit an aktourien saoz, evel John Cleese pe Tom Hollander. Pa voe kinniget gouel fin ar bloaz ar Footlights e skeud Edinburgh Fringe Festival e 1980, e kejas Laurie gant Stephen Fry hag e-pad e vloavezh diwezhañ studi, e 1981, e teuas da vezañ prezidant ar chlub (pa z e voe Emma Thompson an eilprezidantez).